Μπιλ Πάξτον

Ο Μπιλ Πάξτον (αγγλικά: William "Bill" Paxton, 17 Μαΐου 1955 – 25 Φεβρουαρίου 2017) ήταν Αμερικανός ηθοποιός και σκηνοθέτης. Συμμετείχε σε πολλές ταινίες, μεταξύ των οποίων οι ταινίες Άλιενς: Η επιστροφή (1986), Ο Κυνηγός 2 (1990), Αληθινά Ψέματα (1994), και Απόλλων 13 (1995). 

 Βιογραφία 
 Νεαρή ηλικία 
Ο Πάξτον γεννήθηκε και μεγάλωσε στην περιοχή Φορτ Ουόρθ του Τέξας. Ο πατέρας του ήταν επιχειρηματίας, καθώς και ασχολούνταν περιστασιακά με την ηθοποιία. Σπούδασε στο Αμερικανικό διεθνές πανεπιστήμιο του Ρίτσμοντ στο Λονδίνο, και επιστρέφοντας στο Τέξας άρχισε να ασχολείται με το γύρισμα ταινιών μικρού μήκους μαζί με φίλους του.http://www.biography.com/people/bill-paxton-20825057

 Καριέρα 

Μια από τις πρώτες συμμετοχές του σε κινηματογραφικές ταινίες ήταν ο ρόλος του στην ταινία Ο Εξολοθρευτής (1984), και το 1986 ακολούθησε ο ρόλος που τον έκανε ευρύτερα γνωστό κατά τα πρώτα στάδια της σταδιοδρομίας του στο Άλιενς: Η επιστροφή για τον οποίο έλαβε το βραβείο Saturn ως καλύτερος ηθοποιός σε δευτερεύοντα ρόλο. Κατά τα επόμενα χρόνια, είχε συμμετοχές σε ταινίες υψηλού προϋπολογισμού, όπως το Αληθινά Ψέματα (1994) και το Τιτανικός (1997) του Τζέιμς Κάμερον, το Απόλλων 13 (1995), για την οποία κέρδισε το βραβείο του αμερικανικού σωματείου ηθοποιών για εξαιρετική ερμηνεία, και αρκετά αργότερα το Στα όρια του αύριο (2014). Γνώρισε επιτυχία ως πρωταγωνιστής στις ταινίες Τουίστερ (1996) και Ένα Απλό Σχέδιο (1998).

Ως προς τις τηλεοπτικές εμφανίσεις του, έλαβε από 2 υποψηφιότητες για το βραβείο Έμμυ και βραβείο Satellite για την σειρά Big Love (2006–2011) στην οποία είχε τον πρωταγωνιστικό ρόλο. Υποψηφιότητα Έμμυ έλαβε επίσης για την ερμηνεία του στην τηλεοπτική σειρά Hatfields & McCoys (2012) μαζί με τον Κέβιν Κόστνερ. 

Υπήρξε σκηνοθέτης μικρών ταινιών κατά την περίοδο 1980–1981, ενώ αρκετά αργότερα σκηνοθέτησε και πρωταγωνίστησε μαζί με τον Μάθιου Μακόναχι στο μεταφυσικό θρίλερ Το Σπίτι του Τρόμου (2001), ταινία η οποία είχε θετική υποδοχή από κοινό και τους κριτικούς κινηματογράφου.

Η τελευταία ταινία στην οποία συμμετείχε ήταν το The Circle (2017).

 Θάνατος 
Πέθανε στις 25 Φεβρουαρίου του 2017, μετά από επιπλοκές που ακολούθησαν εγχείρηση καρδιάς στην οποία υποβλήθηκε.Paxton dies following surgeryBill Paxton, actor in 'Twister' and 'Aliens,' dies at 61

 Βραβεία και υποψηφιότητες 


 Έτος Βράβευση Κατηγορία Ταινία/σειρά Αποτέλεσμα 1987Βραβεία Saturn Καλύτερος ηθοποιός σε δευτερεύοντα ρόλο Άλιενς: Η επιστροφή  1988 Αγρια Νύχτα / Near Dark  1995 Αληθινά ψέματα  1995 Βραβείο CableACE Καλύτερος ηθοποιός σε δραματική σειρά Tales from the Crypt  1996 Βραβεία Σωματείου Ηθοποιών Εξαιρετική ερμηνεία σε κινηματογραφική ταινία Απόλλων 13  1997 Βραβεία Saturn Καλύτερος ηθοποιός Τουίστερ / Twister  1998 Βραβεία Σωματείου Ηθοποιών Εξαιρετική ερμηνεία σε κινηματογραφική ταινία Τιτανικός  1999 Χρυσές Σφαίρες Καλύτερος ηθοποιός σε τηλεοπτική σειρά ή τηλεοπτική ταινία A Bright Shining Lie  2003 Βραβεία Saturn Καλύτερος σκηνοθέτης Το σπίτι του τρόμου / Frailty  2006 Βραβεία Satellite Καλύτερος ηθοποιός σε τηλεοπτική δραματική σειρά Big Love  2007  Χρυσές Σφαίρες Καλύτερος ηθοποιός σε τηλεοπτική δραματική σειρά  2008  2009 Βραβεία Satellite Καλύτερος ηθοποιός σε τηλεοπτική δραματική σειρά  2010 Χρυσές Σφαίρες Καλύτερος ηθοποιός σε τηλεοπτική δραματική σειρά  2012 Βραβεία Έμμυ Εξαιρετικός πρωταγωνιστής σε τηλεοπτική σειρά ή ταινία Hatfields & McCoys  2013 Βραβεία Σωματείου Ηθοποιών Εξαιρετική ερμηνεία άρρενα ηθοποιού σε τηλεοπτική σειρά ή τηλεοπτική ταινία 

Παραπομπές

 Εξωτερικοί σύνδεσμοι 


 Bill Paxton  and Bill Paxton - Movie Director  - The Numbers

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί σκηνοθέτες